STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.18 | 2020.gada 12.oktobrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | Z.Uzuliņa |
| Ekonomikas ministrijas pārstāve | − | A.Šķēle |
| Ekonomikas ministrijas pārstāve | − | I.Kalniņa |
| Finanšu ministrijas valsts sekretāre | − | B.Bāne |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāve | − | L.Lapiņa |
| Izglītības un zinātnes ministrijas valsts sekretāre | − | L.Lejiņa |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis | − | E.Severs |
| Kultūras ministrijas valsts sekretāre | − | D.Vilsone |
| Kultūras ministrijas pārstāve | − | I.Treija |
| Kultūras ministrijas pārstāvis |  | A.Groza |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | S.Armagana |
| Tieslietu ministrijas pārstāve |  | L.Medina |
| Satiksmes ministrijas valsts sekretāre |  | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Ministru prezidenta padomnieks | − | M.Cepurītis |
| Valsts kancelejas pārstāve | − | I.Gailīte |
| Valsts kancelejas pārstāve | − | D.Holma |
| Valsts kancelejas pārstāvis | − | R.Grāvītis |
| Krīzes vadības padomes sekretariāta vadītāja p.i. | − | K.Druvaskalns |
| Latvijas Pašvaldību savienības pārstāvis | − | A.Salmiņš |
| Valsts policijas pārstāvis | − | A.Grišins |
| Valsts robežsardzes priekšnieks | − | A.Rogozins |
| Slimību profilakses un kontroles centra pārstāvis | − | J.Perevoščikovs |
| Latvijas Investīciju un attīstības aģentūras pārstāvis | − | F.Tālbergs |
| Latvijas Investīciju un attīstības aģentūras pārstāve | − | M.Kaparkalēja |
| Valsts ugunsdzēsības un glābšanas dienesta pārstāvji |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas pārstāves sniegto informāciju par Covid-19 epidemioloģisko situāciju valstī, kā arī par situāciju Lietuvā un Igaunijā.
2. Pieņemt zināšanai Ārlietu ministrijas pārstāvja sniegto informāciju par ES Vispārējo lietu padomē pieņemto Padomes rekomendāciju attiecībā uz pasākumiem COVID-19 pandēmijas pārvarēšanai.
3. Pieņemt zināšanai Veselības ministrijas sagatavotos priekšlikumus izskatīšanai Krīzes vadības padomes 2020.gada 13.oktobra sēdē par nākošajiem preventīvajiem pasākumiem COVID-19 izplatības ierobežošanai.
4. Atbalstīt priekšlikumu, ka uz trim nedēļām varētu tikt noteikti papildu ierobežojošie drošības pasākumi – bērniem un pieaugušajiem attiecībā uz sporta aktivitātēm noteikt vienādus ierobežojošus pasākumus – iekštelpās tikai individuāli, ārpus telpām var arī grupās; bērnu un jauniešu interešu izglītība un profesionālā ievirze - sporto iekštelpās tikai individuāli, vai jebkādā formā ārā vai attālināti; citas interešu izglītības formas un profesionālā ievirze - tikai individuāli vai attālināti; amatiermākslas un amatiersporta pasākumi tikai savas teritorijas ietvaros (izslēdzot mobilitāti), kā arī pārskatīt mācību procesa organizēšanu pēc rudens brīvlaika. Veselības ministrijai sagatavot attiecīgus grozījumus Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" izskatīšanai Ministru kabineta sēdē.
5. Atbalstīt priekšlikumu par mutes un deguna aizsegu (sejas masku) lietošanas prasību paplašināšanu (piem., tirdzniecības vietās).
6. Pieņemt zināšanai Iekšlietu ministrijas pārstāves sniegto informāciju par Ieceļotāju uzskaites kontroles informācijas sistēmas (IECIS) darbības pirmo dienu.
7. Iekšlietu ministrijai nosūtīt Satiksmes ministrijai un Valsts kancelejai sagatavoto atbildi pārvadātājiem attiecībā uz pienākumu anketu pildīt Ieceļotāju uzskaites kontroles informācijas sistēmā (IECIS) un kopīgi izvērtēt nepieciešamību attiecībā uz pārvadātājiem paredzēt kādus anketas aizpildīšanas izņēmumus (piemēram, reizi mēnesī).
8. Lai nodrošinātu Starpinstitūciju darbības koordinācijas grupai Ministru kabineta 22.09.2020. sēdē (prot. Nr.55 37.§. 8.punkts) doto uzdevumu izvērtēt SMS apziņošanas efektivitāti un lietderību un līdz 2020.gada 15.decembrim informēt Ministru kabinetu par izvērtējama rezultātiem un priekšlikumiem turpmākajai rīcībai, Iekšlietu ministrijas Informācijas centram veikt Ieceļotāju uzskaites kontroles informācijas sistēmas (IECIS) apmeklējumu iknedēļas uzskaiti un informāciju iesniegt Krīzes vadības padomes sekretariātam (uz e-pastu: [cmc@vugd.gov.lv](mailto:cmc@vugd.gov.lv)) līdz katras nedēļas otrdienai par pagājušo nedēļu.
9. Pieņemt zināšanai Aizsardzības ministrijas un Valsts ugunsdzēsības un glābšanas dienesta pārstāvju sniegto informāciju par epidemioloģiskās drošības resursu krājumiem un statistisko informāciju savstarpēji saskaņot līdz prezentēšanai Krīzes vadības padomes 2020.gada 13.oktobra sēdē.
10. Pieņemt zināšanai Tieslietu ministrijas pārstāves sniegto informāciju par sagatavotajiem priekšlikumiem administratīvās atbildības noteikšanai par masku nelietošanu. Atbalstīt priekšlikumu, ka par masku nelietošanu tiek noteikta administratīvā atbildība. Tieslietu ministrijai sagatavot attiecīgus grozījumus Covid-19 infekcijas izplatības pārvaldības likumā un nosūtīt izvērtēšanai koordinācijas grupas dalībniekiem.
11. Pieņemt zināšanai Labklājības ministrijas pārstāvja sniegto informāciju par iespējamo valsts sociālo nodrošinājumu vecākiem, kuriem ir bērni vecumā līdz 7 gadiem, gadījumos, ja bērns nav atzīts par COVID-19 inficētā kontaktpersonu, bet izglītības iestāde apmeklēšanai klātienē ir slēgta. Labklājības ministrijai izskatīšanai Ministru kabineta sēdē sagatavot attiecīgu normatīvo regulējumu.
12. Konceptuāli atbalstīt Ekonomikas ministrijas sagatavoto grozījumu Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" iesniegšanu izskatīšanai Ministru kabineta 2020.gada 13.oktobra sēdē pēc noteikumu projekta saskaņošanas ar Valsts kancelejas Juridisko departamentu.
13. Konceptuāli atbalstīt Izglītības un zinātnes ministrijas sagatavotos grozījumus Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" (iestrādāti Veselības ministrijas sagatavotajos grozījumos; (šī protokola 4.punkts)). Ministrijām izvērtēt apvienoto redakciju, un, ja nepieciešams, līdz 2020.gada 13.oktobra plkst. 8.00 nosūtīt savus priekšlikumus Veselības ministrijai. Veselības ministrijai sagatavoto noteikumu projektu prezentēt Krīzes vadības padomes 13.oktobra sēdē un pēc tam iesniegt izskatīšanai Ministru kabineta 13.oktobra sēdē.
14. Pieņemt zināšanai Ārlietu ministrijas pārstāvja sniegto informāciju par Igaunijas kolēģu priekšlikumu izvērtēt "Baltijas burbuļa" atjaunošanu.

Sēdi slēdz plkst. 18.00

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu